《登山谷寺上方答皇甫侍御卧疾阙陪车骑之后》
唐代·独孤及

梵宫香阁攀霞上，天柱孤峰指掌看。汉主马踪成蔓草，

法王身相示空棺。云扶踊塔青霄庳，松荫禅庭白日寒。

不见戴逵心莫展，赖将新赠比琅玕.

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。